Západné Alpy

Západné Alpy sú geomorfologická provincia v západnej časti Álp. Za hranicu medzi Západnými a Východnými Alpami sa považuje údolie Rýna na východe Švajčiarska severne od priesmyku Splügen; na juh od tohto priesmyku tvorí hranicu rieka Liro (údolie Valle Spluga) a jazero Como (na juhu). 

Západný okraj tvorí nížina Rhôny, ktorá oddeľuje Alpy od francúzskeho Centrálneho masívu. Zo severozápadu lemuje Západné Alpy Švajčiarska plošina (Schweizer Mittelland), vysočina, ktorá je pokračovaním alpského podhoria, ktoré je tu vtesnané medzi Západné Alpy a Juru. Ako Alpské podhorie, tak aj Jura sa považujú za vonkajšie podoblasti alpského subsystému.

Patria sem tak všetky francúzske, väčšina švajčiarskych a väčšia časť talianskych Álp. 
Západné Alpy sú vyššie než východné a takmer všetky európske štvortisícovky (s výnimkou Piz Bernina) nájdeme v tejto časti. Najvyšším vrcholom Západných Álp, Álp i celej Európy je Mont Blanc () na francúzsko-talianskej hranici.

Názvoslovie 
 Alpes occidentales po francúzsky
 Alpi Occidentali po taliansky
 Westalpen po nemecky
 Alps occidentals po rétorománsky

Referencie

Zdroj 
 

Pohoria v Alpách
Pohoria vo Francúzsku
Pohoria v Taliansku
Pohoria vo Švajčiarsku